cyanic-selkie/wikianc huggingface dataset:
Oppdrift
Oppdrift eller flyteevne er en oppadrettet kraft som virker på et legeme som er helt eller delvis nedsenket i en væske (eller en gass). Oppdriften er like stor som tyngden av den mengden væske legemet fortrenger. Kraften gjør oss i stand til å forklare hvorfor båter og skip kan flyte i vann, og hvorfor ballonger og luftskip kan flyte i luft. Hvis et legeme har lavere massetetthet enn væsken det fortrenger, vil oppdriften få legemet til å flyte i væsken. Veldig enkelt kan vi si at en trekloss på 1 cm³ veier mindre enn 1 cm³ vann og derfor flyter. Mens 1 cm³ jern er tyngre enn 1 cm³ vann og derfor synker.
Krefter og likevekt
Matematisk kan oppdriftskraften som virker på et legeme beskrives som der \rho er væskens massetetthet, V er volumet av væsken legemet fortrenger og \vec{g} er tyngdeakselerasjonen. Minustegnet viser at kraften virker i motsatt retning av tyngdekraften, altså oppover. Hvis vi antar at tyngdeakselerasjonen er konstant, vil oppdriften et legeme opplever avhenge av to faktorer: volumet til legemet og tettheten til den omkringliggende væsken. Jo større legemets volum og væskens tetthet er, jo større er oppdriften.
Legemet vil også oppleve en nedadvirkende tyngdekraft, der m er legemets masse. Om vi antar at det kun er tyngdekraft og oppdrift som virker på legemet, er den totale kraften som virker på legemet Dette viser at et legeme vil synke, hvis tyngden av legemet er større enn tyngden av væsken det fortrenger og at det ellers vil flyte.
Eksempler på oppdrift
Tettheten til Jordens atmosfære er avhengig av høyden. Når et luftskip stiger i atmosfæren, vil derfor oppdriften minke, siden tettheten til den omkringliggende luften blir mindre. Tettheten i vann er derimot så godt som konstant. En ubåt støter ut vann fra oppdriftstankene sine (og fyller dem med luft), og kan dermed stige, fordi oppdriften er den samme (volumet til ubåten er det samme), men tyngden blir mindre.
Hvis kompressibiliteten (sammenpressbarheten) til et legeme er mindre enn kompressibiliteten til væsken som omgir det, er legemet i stabil likevekt, og vil holde seg i ro. Hvis kompressibiliteten er større enn i omgivelsene, vil likevekten til legemet derimot være ustabil, og den vil stige eller synke om den kommer litt ut av likevekten.
Høyden til en ballong er stabil. Når en ballong stiger, vil volumet øke på grunn av det minkende trykket, men lasten til ballongen blir ikke utvidet. Den gjennomsnittlige tettheten til ballongen minker derfor mindre enn den omkringliggende luften, og oppdriften reduseres, fordi vekten av den omplasserte luften minker. En stigende ballong vil derfor etter hvert slutte å stige. På lignende måte vil en fallende ballong slutte å falle.
Arkimedes' prinsipp
Det var grekeren Arkimedes fra Syrakus i Italia som først oppdaget oppdriftsloven, ofte kalt Arkimedes prinsipp:
Tyngden av den fortrengte væsken er direkte proporsjonal til volumet av den fortrengte væsken (forutsatt at den omkringliggende væsken har uniform tetthet). Derfor vil legemet med størst volum blant legemer med samme masse ha størst oppdrift.
Vi kan tenke oss at en stein veier 10 newton når den henger i en streng i vakuum. Hvis vi videre tenker oss at steinen senkes ned i vann, og at vannet som fortrenges har tyngden 3 newton, vil steinens kraft som virker på strengen være: 10 newton − 3 newton = 7 newton. Så dette innebærer at det er lettere å flytte en tung stein under vann enn på land.
Tettheten til legemet som senkes ned, relativt til tettheten av væsken, kan man lett finne uten å måle volumet:
Tetthet
Hvis tyngden av et legeme er mindre enn tyngden av væsken legemet fortrenger, så har legemet mindre gjennomsnittlig tetthet enn væsken og har større oppdrift enn tyngden av legemet og det vil stige. Hvis væsken har en overflate, slik som en sjø, vil legemet flyte slik at det fortrenger samme mengde vann som tyngden av legemet. Hvis legemet er nedsunket i væsken, slik som en ubåt under vann eller en ballong i luften, vil legemet stige.
Hvis legemet har nøyaktig samme tetthet som væsken, så er oppdriften like stor som tyngden, og legemet vil hverken stige eller synke.
Et skip flyter, selv om det er laget av stål (som er mye tyngre enn vann), fordi skroget omgir et luftvolum, og dette fører til en gjennomsnittlig tetthet som er mindre enn tettheten til vannet.
Ljudmila Prokasjeva
Ljudmila Vjatsjeslavovna Prokasjeva (russisk: Людмила Вячеславовна Прокашева; født 23. januar 1969 i Pavlodar), er en kasakhstansk kvinnelig tidligere skøyteløper som deltok i de olympiske vinterleker 1992 i Albertville, 1994 i Lillehammer og 1998 i Nagano.
Prokasjeva vant en olympisk bronsemedalje under Vinter-OL 1998 i Nagano. Hun kom på tredjeplass på 5,000 meter skøyter, bak Claudia Pechstein og Gunda Niemann begge fra Tyskland.
Kilebygda
Kilebygda er et tettsted/bygd sørvest i Skien kommune i Telemark. Det ligger rundt 2,5 mil sørvest for Skien sentrum og ca. 7 km fra kommunegrensen mot Drangedal. Befolkningstallet er rundt 450. Kilebygda har en privat drevet Montessoriskole og et idrettslag. Kilevann er et vanlig utfartssted. Kilebygda kirke fra 1859 ligger rett ved Kilevann.
Den såkalte «Fjell-saken» foregikk her i februar 1990.
.me
.me er Montenegros nasjonale toppnivådomene (ccTLD) for internett.
ISO 3166 Maintenance Agency besluttet den 26. september 2006 å tildele ME som Montenegros ISO 3166-1-kode. Denne beslutningen kom etter Montenegros erklæring av 3. juni 2006 om uavhengighet fra Serbia og Montenegro, som brukte koden YU. Samtidig fikk Serbia tildelt koden RS.
Domenenavn under .me må være på minst 3 og maksimum 63 bokstaver, pluss endelsen. Unntak fra denne regelen er gitt til WordPress for deres kort-URL WP.me og til Facebook for deres kort-URL fb.me
Registreringstjenesten for .me driftes av doMEn, som fikk kontrakten av regjeringen i Montenegro etter en anbudsrunde.
Eksterne lenker
Toppdomän
Kari Mette Johansen
Kari Mette Johansen (født 11. januar 1979 i Fredrikstad) er en norsk håndballspiller. Hun er kantspiller (venstre) for Larvik HK, kom fra Lisleby HK 98/99 og har også tidligere spilt for Skjeberg HK. Hun begynte å spille håndball som 5-åring, etter å ha vært med storesøsteren Christina på trening. Hun debuterte for landslaget 26. mars 2004 og har senere hatt fast plass i laget. Hun var med i EM 2004, VM 2005 og EM 2006, VM 2007, OL 2008, EM 2008, VM 2009, EM 2010, VM 2011 og OL 2012.
Da hun ble europamester for Norge 2006 gav de fleste avisene henne ti poeng på børsen etter en oppvisning i godt håndballspill i finalen mot Russland. Hun scoret ni mål på ni forsøk i denne kampen.
Den 27.09.2012 kom beskjeden om at hun gir seg på landslaget. Hun har pr. 04.10.12 spilt 203 landskamper og scoret 493 mål for Norge. Kari Mette avslutter sin karriere med 7 mesterskapsgull etter 8 år på laget.
Av yrke er hun lærer.
Avantgarden
Avantgarden var en av de illegale avisene som ble utgitt under den tyske okkupasjonen av Norge under andre verdenskrig. Den ble utgitt i Oslo. Bak avisen sto opprinnelig to medlemmer av Arbeidernes ungdomsfylking; Kjell Kviberg og Hans Luihn. Angivelig fikk den sitt navn ved at en av redaktørene tok for seg ordboka, begynte på begynnelsen og lot pekefingeren stanse ved «avantgarde».
Avisen kom med sitt første nummer under unntakstilstanden i september 1941. Førstesiden brakte beretningen om tyskernes henrettelse av Viggo Hansteen og Rolf Wickstrøm.
Avantgarden var den første av de illegale avisene som hadde eget trykkeri. En av de to bak avisen var sønn av overlærer Per Kviberg på Lilleborg skole i Oslo. I øverste etasje var det lager for skolefilmer, og her fant man rom for et lite trykkeri, en digel som ble brukt til tekster sammen med filmene. Den var utlånt fra Teknisk Museum, fotdrevet og preget av alderen. Den kunne trykke ark opp til A4-formatet, ark som måtte håndmates ett for ett. Kjell Kviberg sto også for settingen, om enn ikke med profesjonelt tempo. På dette utstyret ble Avantgarden trykket.
Lilleborg skole ble brukt som tysk kaserne, men vaktene vendte seg snart til å se de unge avisutgivere: Iført hvite frakker jobbet de på filmlageret, ofte til langt på natt. Tyskerne fant til slutt trafikken så naturlig at de hjalp til å bære tunge pakker med aviser og papir. Som en gest til overlæreren og «kulturfilmen» i øverste etasje hadde tyskerne også sperret av lokalene som ble brukt. På døra inn til korridoren med tegnesal og skolefilmlager hang lapp med teksten «Zutritt verboten!». Med den tyske kommandantens stempel og signatur.
Dovrejordfly
Dovrejordfly (Euxoa adumbrata) er en sommerfugl som tilhører familien nattfly (Noctuidae). Den er bare funnet i den nordlige delen av Gudbrandsdalen i Norge, og den er ikke funnet her i landet siden 1911. Det norske navnet er misvisende, siden arten ser ut til å være utdødd på Dovre men er ganske vanlig enkelte andre steder.
Avantgarden
Senere klarte man imidlertid å få tak i en kontoroffsetmaskin og kunne trykke langt større opplag. Det skjedde da en annen illegal avis ble rullet opp: Norsk Tidend. Den hadde klart å skaffe seg eget hustrykkeri, plassert i leid lokale på Oslos østkant. Da Norsk Tidends folk ble arrestert fikk gruppa bak Avantgarden nyss om maskinen. De skaffet seg nøkkel til lokalet og tok håndkjerre og kveldsmørke til hjelp. Maskinen var liten, rask, effektiv, støyet mindre og kunne kjøre store opplag. Ulempen var at offset-teknikken var mer komplisert, og kvaliteten på trykksaken bar den første tiden tydelig spor av det. Opplaget økte dramatisk, og nådde 18 000 høsten 1942.
Dovrejordfly
Utseende
Et middelsstort (vingespenn 33 – 41 mm), mørkt brunlig nattfly. Kjønnene er forskjellige på farge, hannens forvinger er rødbrune, hunnens mørkt svartbrune. Nyre- og ringmerkene er gulkantede og tydelige, ellers har den få markerte tegninger. Bakvingen er lyst gråbrun, lysere i midten.
Avantgarden
På Lilleborg trykket man i tillegg annet illegalt materiale, blant annet i forbindelse med lærerfronten. Okkupasjonens første illegale bok ble også trykket her: En komprimert versjon av utenriksminister Kohts bok «Norge nøytralt og overfalt».
Dovrejordfly
Levevis
Dovrejordflyet lever på grasmark og enger, i Nord-Amerika også på dyrket mark. Larvene lever nede i bakken av røtter, men man vet ikke hvilke planter de foretrekker. Utviklingen tar ett år. De voksne sommerfuglene flyr om natten.
Avantgarden
Etter hvert ble tilværelsen på Lilleborg skole for risikabel. Nå leide man et lokale, og kamuflerte trykkeriet som leketøysfabrikk. Under krigen fantes det en rekke fabrikker som produserte treleker. Fra disse kjøpte man hel- og halvfabrikata, alt fra treklosser til ferdig malte leker. I tillegg ble det satt opp et par maskiner, så fasaden skulle bli troverdig.
Dovrejordfly
Utbredelse
Arten finnes i det nordlige og nordøstlige Europa, det nordlige Asia og Nord-Amerika. Den norske bestanden er etter alt å dømme utdødd, men den finnes fortsatt fåtallig i Sverige. I Nord-Amerika er den vanlig og utbredt fra Alaska gjennom det meste av Canada, mot sør til fjellene i Colorado.
Avantgarden
I november 1942 ble Avantgardens hoveddistributør tatt, den unge sosialøkonomen og musikkstudenten Rolf Lyng Nissen. Han fordelte hele avisens opplag, 15 000 eksemplarer. 5000 ble levert til en konduktør på Bergensbanen for distribusjon på Vestlandet. Konduktøren ble tatt, og Nissen ble senere pågrepet da han skulle levere neste pakke.
Nissen var en sentral person. Han hadde vært med siden Avantgarden ble startet. Som representant for redaksjonen hadde han også vært på besøk på Peder Furubotns dekningssted i fjelltraktene på Østlandet, kommunistenes hovedbase. Han klarte imidlertid å bløffe tyskerne med at han bare var «bud», og brukte daværende sjef for Oslo Folkeregister, Odd Storm-Larsen som «syndebukk». Storm-Larsen var alt sendt til Sverige av forsiktighetshensyn. På denne måten klarte Nissen å skjerme Avantgarden, slik at Gestapo ikke klarte å rulle opp mer av organisasjonen. Nissen ble sendt til Tysklands historie (1933–1945) og døde i Sachsenhausen i mai 1944. Etter Nissen var Henrik Lunde og senere Odd Gøthe hoveddistributører for avisen.
Sommeren 1943 kom det til åpent brudd mellom de to som hadde startet avisen. Kviberg ville utvikle samarbeidet med kommunistene, noe Luihn motsatte seg. Det endte med at Kviberg og avisens tekniske apparat fulgte NKP.
I siste del av krigen sto kommunistene for utgivelsen av Avantgarden. I 1945 ble avisen publisert med undertittelen «organ for åndsarbeidere».
Avantgarden var en av de få illegale avisene som fortsatte utgivelsene etter krigen. Gjennom hele fredssommeren 1945 kom den med ukentlige utgaver. Den beholdt både navn og tittelhode, men etterkrigstidens versjon var langt bedre utstyrt, - med større format, fotografier og illustrasjoner. Som redaktører sto Frithjof Tidemand-Johannessen, Reidar Revold og Anders Bratholm.
Kip Carpenter
Kip Carpenter (født 30. april 1979 i Kalamazoo), amerikansk skøyteløper som deltok i de olympiske vinterleker 2002 i Salt Lake City og 2006 i Torino.
Ali Saïdi-Sief
Ali Saidi-Sief (født 15. mars 1978 i Constantine i Algerie) er en algerisk friidrettsutøver. Hans spesialdistanse er 1500 meter, men han tok sølvmedalje på 5000 meter i OL i 2000 i Sydney, bak Millon Wolde fra Etiopia. I 2001 testet han positivt på nandrolon, og ble utestengt i to år.
Timothy Rusan
Timothy Rusan (født 25. juni 1977) er en amerikansk tresteghopper. Han endte på femteplass under VM innendørs i 2003. Han har en personlig rekord på 17.37 meter, fra juli 2004 i Sacramento. Innendørs har han hoppet 17.45 meter. I 2004 testet han positivt på Tetrahydrocannabinol.
Anders Hagerup
Anders Askevold Hagerup (født 11. januar 1904, død 27. mai 1979) var en norsk lektor, oversetter og barnebokforfatter som var gift med lyrikeren Inger Hagerup.
Hagerup var cand.philol. fra 1929, og ble sammen med Inger engasjert i Mot Dag på 1930-tallet. Under krigen ble han arrestert under Læreraksjonen i 1942, satt en ukes tid på Grini og deretter sendt til Kirkenes. Han ble løslatt i september 1942.
Anders Hagerup oversatte nærmere nitti bøker, blant dem flere av Agatha Christie. Han skrev lærebøker i tysk, skrev to hørespill for NRK sammen med Inger Hagerup, og skrev selv tre barnebøker: Sissel og Klaus og Jamsis (1950), Tuska puska, eventyr for mindre barn (1951) og Katten som kunne telle til seksti (1965).
Fiber Distributed Data Interface
Fibre Distributed Data Interface (FDDI) er en ANSI- og ISO-standard for dataoverføring på fiberoptikk på opp til 100 Mbps. FDDI bruker doble ringer og er basert på Token Ring-topologi. Standarden brukes ofte i backbonelenker i WAN.
FDDI gir en 100 Mbit / s optisk standard for dataoverføring i lokalnettverk som kan strekke seg innenfor rekkevidde opptil 200 kilometer (120 mi). Selv om FDDI logisk topologi er et ringbasert token-nettverk, brukte den ikke IEEE 802.5 token ring protokollen som grunnlag; I stedet ble protokollen avledet fra IEEE 802.4 token-buss tidsbestemt tokenprotokoll. I tillegg til å dekke store geografiske områder, kan FDDI lokale nettverk støtte tusenvis av brukere. FDDI tilbyr både Dual-Attached Station (DAS), roterende token ring topologi og en Single-Attached Station (SAS), token buss som passerer ring topology. [1]
Joachim Calmes
Joachim Calmes eller Jin Yujing (født 1652 i Hamburg i Tyskland, død 9. oktober 1686 på øya Hainan i Kina) var en katolsk kinamisjonær tilhørende jesuittordenen.
Joachim Calmes var en tysk protestantisk handelsmann som kom til Lisboa i Portugal. Der konverterte han til katolisismen og ble i 1678 jesuitt. Han kom til Macao i august 1684, og misjonerte i provinsen Guangdong og på øya Hainan.
Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Calmes.
Asbury Park
Asbury Park er en by i fylket Monmouth County i New Jersey, lokalisert ved Jersey Shore og er en del av storbyområdet New York. Pr. folketellingen av 2010 bodde det 16 116 mennesker der. Byen er kjent for sin rike musikkarv, blant annet for tilknytningen til Bruce Springsteen. Den ble rangert som den beste stranden i New Jersey i konkurranse i 2008 over de ti beste strender sponset av New Jersey Marine Sciences Consortium.
Asbury Park var opprinnelig lagt inn under som en borough, bykommune, ved lov New Jerseys lovgivning av 26. mars 1874 fra deler av bydistriktet Ocean Township. Bykommunen ble innlemmet på nytt den 28. februar 1893 og som by, hvilket den fortsatt er, den 25. mars 1897.
De første årene
Som et samfunn langs kysten er Asbury Park lokalisert ved New Jerseys sentrale kystområde. Området ble utviklet som et boligområde av New Yorks børsteprodusent James A. Bradley, og byen ble oppkalt etter Francis Asbury, den første amerikanske biskop fra den metodistisk-episkopale kirke i USA.
Bradley var aktiv i utviklingen av det meste av byens infrastruktur og til tross for hans preferanse for gassbelysning, tillot han Atlantic Coast Electric Company (forløperen til dagens Jersey Central Power & Light Co.) å tilby elektrisk tjenester. Ved sjøsiden opprettet Bradley en strandpromenade, en orkesterpaviljong, omkledningsrom for publikum og en molo ved sørenden av promenaden. Denne suksessen tiltrakk seg andre forretningsfolk. I 1888 bygde Ernest Schnitzler karusellen Palace Merry-Go-Round ved sørvestenden av Lake Avenue og Kingsley Street, hjørnesteinen av hva som kom til bli underholdningskomplekset Palace, og andre attraksjoner kom etter. I løpet av disse tidlige tiårene i Asbury Park ble en rekke store hoteller bygget, blant annet Plaza Hotel.
Uriah White, en pioner i Asbury Park, installerte det første artesiske brønnsystemet. Mer enn 600 000 mennesker i året ferierer i Asbury i løpet av sommersesongen i de første årene. De kom med jernbanen fra New York og fra Philadelphia for å nyte den lange stranden i Asbury.
Området opplevde flere nøkkelperioder i sin popularitet. Det første merkbare epoken var på 1890-tallet, markert av en vekst i boligbygging, noe som fortsatt kan bli sett i en rekke eksempler på viktoriansk arkitektur. Sammenfallende med den nasjonale tendensen i småhandel blomstret butikkområdene i sentrum av byen i denne perioden og godt inn i det neste århundret.
1920-tallets moderne byutvikling
På 1920-tallet kom det en dramatisk endring i strandpromenaden med byggingen av Paramount Theatre og komplekset Convention Hall, kasinoområdet og Carousel House, og to flotte paviljonger i rød murstein. Den kjente Beaux Arts-arkitekten Warren Whitney fra New York var formgiveren. Han ble også ansatt for å designe det imponerende Berkeley-Carteret Hotel som lå diagonalt tvers over for teateret. På samme tid satte Asbury Park i gang et førsteklasses utdannelse- og idrettsprogram med byggingen av en videregående skole med utsyn over innsjøen Deal Lake.
Verken den store depresjonen eller den andre verdenskrig var bra for Asbury Park. Den 8. september 1934 gikk cruiseskipet SS «Morro Castle» på grunn og brant ned rett ved byen, bare et stykke unna Asbury Park Convention Hall. I 1943 holdt baseballaget New York Yankees sin vårtrening i Asbury Park. Grunnen var jernbanetransporten var blitt begrenset i løpet av krigsårene, og Major League Baseballs vårtrening var begrenset til området øst for elven Mississippi og nord for elven Ohio.
I tiårene som etterfulgte krigen ble de omliggende bondesamfunnet minsket ved bygging av boligområder, noe som oppmuntret middelklassen av ulik etnisk bakgrunn til å flytte til nye hus med romslige hageanlegg. Ved åpningen av motorvegen Garden State Parkway kom det etter hvert langt færre ferierende besøkende med tog til kysten. Etter at kjøpesenteret Monmouth Mall åpnet rundt 16 km fra Eatontown i 1960, ble butikkområdet i sentrum av Asbury Park langt mindre attraktive for kundene. Bygging av kontorbygninger utenfor bykjerne førte til at advokater, regnskapsførere, leger, tannleger og andre profesjonelle flyttet ut. Åpningen av Six Flags Great Adventure, en kombinert temapark og safari-med-bil, som ble bygget ved en innsjø i Jackson Township viste seg å bli en skarp konkurranse for Asbury Parks nå aldrende underholdningsområde ved strandpromenaden. Selv om det var blitt plassert i National Register of Historic Places, liste over bevaringsverdige distrikter og strukturer, i 1988, ble underholdningsområdet stengt og revet i 2004 til tross for forsøk på å få det bevart. Komplekset hadde det berømte ansiktet til «Tillie», et kjent veggmaleri av et bredt smilende ansikt, selve symbolet på Jersey Shore. I 1990 ble den berømte karusellen ved Casino Pier solgt til Family Kingdom Amusement Park i Myrtle Beach i Sør-Carolina hvor det fortsatt går rundt. Byens endrete skjebne, sammen med dårlig kommuneledelse, førte til uro i samfunnet. Den 4. juli 1970 kom det til opptøyer som førte til ødeleggelsen av aldrende bygninger langs Springwood Avenue, den ene av tre hovedkorridorer øst-vest i byens sørvestlige kvadrant. Fortsatt i 2011 gjenstår det oppussing av mange av disse byblokkene.
2000-tallet
Fra 2002 og framover har resten av Asbury Park gjennomgått en fornyelsesprosess, ledet av en blomstrende industri av lokale og nasjonale kunstnere. Det falleferdige sentrumsdistriktet er gjennomgått en revitalisering hvor de fleste av de bortimot tomme blokkene som har hatt utsikt mot stranden og promenaden er utsett for en storstilt rekonstruksjon. I 2005 ble kasinoets gangvei gjenåpnet, det samme med mange av paviljongene.
2007 ble et viktig år med flere milepæler for nyutviklingen av Asbury Park. Den østlige delen av kasinoets bygning ble revet. Det er planer for å gjenoppbygge denne delen ganske lik den opprinnelige, men interiøret vil bli dramatisk forskjellig og kan omfatte et offentlig marked (hvor det tidligere besto av en arena og skøytebane). Det har også vært fornyelse av sentrum foruten også promenaden med storstilt åpning av den historiske butikken Steinbackbygningen foruten også rehabiliteringen av Convention Hall og paviljongen på Fifth Avenue (tidligere stedet for en av de siste gjenværende Howard Johnson-restaurantene). I 2007 ble også det historiske hotellet Berkeley-Carteret kjøpt og som vil gjenåpnet som et firestjerners feriested. Således har Asbury Park igjen begynt å leve opp til sitt omdømme som den kultur- og underholdshovedstaden ved Jersey Shore.
Musikk og kultur
Musikere og musikkgrupper med sterke bånd til Asbury park, mange av dem spilte ofte på klubbene mens de var på veg til å bli berømte. Blant disse er Bruce Springsteen, Clarence Clemons, E Street Band, Jon Bon Jovi og Bon Jovi, Southside Johnny and the Asbury Jukes, Patti Smith, Arthur Pryor, Count Basie, Gary U.S. Bonds, foruten mange andre.
Asbury Park er betraktet som et bestemmelsessted for musikere, særlig innenfor undersjangrene av rock & roll kjent som Jersey Shore sound, som er påvirket av R&B. Det er stedet for The Stone Pony, grunnlagt i 1974, et sted hvor mange musikere begynte sin karriere. Asbury Lanes, the Saint, Chico's House of Jazz, og Wonder Bar er mindre steder som har fortsatt tradisjonen med å tilby original, konsertmusikk ved Jersey Shore. Større opptredener skjer ved Asbury Park Convention Hall.
I 1973 utga Bruce Springsteen sitt debutalbum Greetings from Asbury Park, N.J. Tittelen betyr rett og slett «Postkort fra Asbury Park», og omslaget var således også utformet. På hans oppfølgeralbum, The Wild, the Innocent & the E Street Shuffle, var en av sangene kalt for «4th of July, Asbury Park (Sandy)». Flere bøker har kronikkert de første årene av Springsteens karriere i Asbury Park. Daniel Wolffs 4 July Asbury Park har undersøkt den sosiale, politiske og kulturelle historie til byen med særlig vekt på den delen som musikken har spilt for byens utvikling, og med et toppunkt i Springsteen. Beyond the Palace av Gary Wien er en omfattende undersøkelse av den lokale musikkscenen som Springsteen kom fra, og omfatter mange fotografier av musikere og klubber. Mot et bakteppe av et falmende feriested har Alex Austins roman The Red Album of Asbury Park sporet hvordan en ung rockemusiker har fulgt sine drømmer på slutten av 1960- og begynnelsen av 1970-tallet og hvor en ung Springsteen opptrer i utkanten som en mektig rival som ennå var ukjent.
Kriminalitet
Mens 8 av 17 mord i Monmouth County i 2006 skjedde i Asbury Park, og 7 av 14 mord i 2007, var det i 2008 kun ett mord i Asbury Park og fem i hele fylket. Byens politi har fått 19 nye politifolk siden 2003 og var langt mer tilstede i bybildet. Etter at gjengvold har blitt brutt opp har voldelige forbrytelse minsket med rundt 20 prosent fra 2006 til 2008.
Gringo
Gringo (hunkjønn gringa, i flertall gringos og gringas) er en spansk-amerikansk, ofte lett nedsettende betegnelse på en hvit utlending i Latin-Amerika. Ordet brukes særlig i Mexico om personer fra USA eller Storbritannia. Ordet har uklar opprinnelse, men er trolig avledet av det spanske griego, «gresk», fordi det greske språket ble oppfattet som uforståelig (i motsetning til latin). Gringo kan dermed tolkes som «en fremmed som snakker ubegripelig».
Betydning og bruk
Ordet knyttes gjerne til spansk-meksikansk slang, men er i dag i bruk i hele Mellom- og Sør-Amerika, også som kallenavn på andre personer med europeisk utseende enn nord-amerikanere. Ordet har stort sett enten nøytral eller negativ valør.
I det portugisisktalende Brasil ble 'gringo' lånt fra spansktalende naboer. Der har det beholdt sin opprinnelige mening: «en fremmed som snakker et språk som ikke er forståelig for den lokale befolkningen». I Brasil er bruken av ordet ikke nødvendigvis nedsettende, men mer som et synonym til «fremmed». Det brukes heller ikke utelukkende om hvite fra USA, men for enhver utlending.
Ordet er et etnonym, navn på en etnisk gruppe. Det kan også kategoriseres som en etnofaulisme, en ringeaktende betegnelse for folkegrupper.
Etymologi (ordbakgrunn)
En teori knytter opphavet mer konkret til den osmanske flåten som på 1400-tallet begynte å erobre Nord-Afrika, godt hjulpet av greske sjøfolk. På spansk fikk ordet gringo, som opprinnelig rett og slett betydde «greker», derfor etterhvert betydningen «en upålitelig fremmed». Grekerne hadde ett bein i hver leir, og Algerie, Tunis og Tripoli ble innlemmet i Det osmanske riket i løpet av 1500-tallet ved hjelp av to dristige korsarer av nettopp gresk avstamning, brødrene Aruj og Kahir al-Din.
Tilknytningen mellom gringo og «greker» og «gresk» tilsvarer det norske uttrykket «det er gresk for meg» om noe som er uforståelig eller vanskelig, som et fremmed språk skrevet med fremmede skrifttegn. På spansk kunne en si está hablando griego, «snakker du gresk», om folk med ukjent språk eller sterk aksent. For spansktalende i dag er det likevel kinesisk som er den vanlige metaforen på det ubegripelige: det spanske parece chino betyr «ser ut (virker, lyder) som kinesisk».
En seiglivet vandrehistorie er at ordet gringo stammer fra den meksikansk-amerikanske krigen fra 1846 til 1848. Det ble feilaktig påstått at ordet kom fra «green go home» som en henvisning til de amerikanske soldatene og deres grønne uniformer, eventuelt fra sangstrofen «green grow» fra samme tid. Dette er et eksempel på folkeetymologi, en oppdiktet etymologisk forklaring, ettersom ordet gringo var i bruk lenge før 1846, og den amerikanske hæren heller ikke brukte grønne uniformer, men blå.
Liknende betegnelser
I Mexico kalles en hvit, européisk utseende person, en «hviting», for güero (hunkjønn güera, flertall güeros og güeras, uttales oérå), også om vedkommende er åpenbart meksikansk.
Den korrekte betegnelsen på en borger av USA er på spansk estadounidense, avledet av Estados Unidos (Forente Stater). Meksikanere velger å ikke kalle borgere fra USA for «amerikanere», ettersom de selv betrakter seg som amerikanere fordi kontinentet Amerika strekker seg fra Argentina i syd til Alaska i nord.
I Spania brukes også guiri (uttales giri), lett spøkefullt og ertende, om turister fra Storbritannia eller Nord-Europa.
Annet
Gringo er ofte brukt som et karakteristisk signalord i vestlig populærkultur og i navn og titler som er knyttet til meksikansk turisme, utelivsbransje og annet. Ordet uttrykker da ofte noe uhøytidelig, folkelig og spøkefullt.
Gringo er for eksempel tittelen på en engelskspråklig filmkomedie fra 2018 og et svensk tidsskrift om innvandrerkultur og annet.
Joseph Wu Qinjing
Joseph Wu Qinjing (født 11. november 1968 i Folkerepublikken Kina) er katolsk biskop i bispedømmet Zhouzhi i provinsen Shaanxi i Folkerepublikken Kina.
Prest
Wu Qinjing begynte på presteseminaret i Zhouzhi i 1989, og ble senere samme år sendt til presteseminaret i Sheshan ved Shanghai. Han ble presteviet i 1996 av biskop Alfonsus Yang Guangyan (som var godkjent både av regjeringen og av Pavestolen). Han virket deretter i landsens menigheter til 1998, da han ble sendt som lærer til presteseminaret i Xi'an. Han underviste i liturgi og spiritualitet, og var samtidig seminarets spiritual.
I 2000 ble han sendt til USA for ytterligere studier. Han tok mastergrader i liturgisk teologi (2003) og i åndelig veiledning (2005). I juli 2005 vendte han tilbake til Zhouzhi, og gjenopptok sin undervisningsstilling ved seminaret i Xi'an.
Biskop
Biskop Wu ble ordinert i hemmelighet i oktober 2005 av erkebiskop Anthony Li Du'an til sjette biskop av Zhouzhi med pavelig mandat, og hans biskoppelige status ble gjort for andre prester i Zhouzhi 22. mai 2006, tre dager før biskop Li døde. Biskop Li hadde vært administrator av Zhouzhi etter at biskop Alfonsus Yang Guangyan døde i september 2004.
Selv om biskop Wu tilhører den «åpne» kirkes strukturer, har ikke de kinesiske myndigheter anerkjent hans bispevielse.
Taddeo Gaddi (maler)
Taddeo Gaddi (født ca. 1290-1300, død 1366) var en italiensk middelaldermaler og arkitekt. Som maler laget han alterstykker og murmalerier og er primært bemerket som en elev og tilhenger av Giotto. Som arkitekt er han kreditert designet av Ponte Vecchio.
Mercur
Mercur kan referere til:
Taddeo Gaddi (maler)
Liv og kunst
Han var sønn av Gaddo Gaddi, en kunstner som lite er kjent om, Taddeos kunstutdannelse kam hovedsakelig gjennom at han var elev av, og assistent til, maleren Giotto di Bondone. Cennino Cennini viser til Taddeo som Giottos fadderbarn og hevder at deres relasjon varte i 24 år.
Joseph Wu Qinjing
Biskop
I de fem dagene han var i forvaring ble han tvunget til å undertegne en uttalelse der han «innrømmet» at hans bispestatus var illegal, fordi det var skjedd uten den av myndighetene foreskrevne valgprosess, og at hans ledelse av kirkelig virksomhet som biskop var i strid med den kinesiske regjerings regulativer om religiøse anliggender. Tidligere samme år var han blitt utsatt for falske anklager om å ha sendt et regjeringskritisk budskap til alle menigheter.
Taddeo Gaddi (maler)
Liv og kunst
Tidlige verk som Stigmatisering av St Frans (c.1325-1330, tempera på treplate) demonstrerer en subtil omarbeiding av Giottos stil.
Joseph Wu Qinjing
Biskop
Han ble fra den 18. mars 2007 tatt hånd om og ført bort «undervist» – en undervisning som ble hevdet å skulle vare «om lag tre dager». Men han dukket ikke opp i sitt bispedømme igjen, heller ikke til påske. Man fikk ikke tak i ham over mobiltelefon, og det gikk forlydender om at han var holdt i Lintong nær Xi'an. Først i november ble han delvis satt fri, men siden da blitt holdt relativt isolert i juniorseminaret i nabobispedømmet Xi'an, der hvem han får motta besøk fra er overvåket og regulert.
Taddeo Gaddi (maler)
Liv og kunst
Hans kanskje mest kjente verker er en serie fresker som avbilder livene til jomfru Maria og Kristus i Giugni kapellet (opprinnelig Baroncelli kapellet) i Santa Croce i Firenze (1328-1338). Englenes kunngjøring til hyrdene (avbildet til høyre) viser Taddeos interesse i lys og dets effekter. Hans studier av solformørkelser spesielt førte etter hvert til en alvorlig øyeskade i 1339.
Joseph Wu Qinjing
Episkopalgenealogi
Hans episkopalgenealogi er:
Taddeo Gaddi (maler)
Liv og kunst
Som arkitekt er Taddeo Gaddi kreditert med designet av Ponte Vecchio i Firenze, og likeså nabobygget Ponte Santa Trinita, som ble ødelagt i det 16. århundre.
To fakta understreker Taddeo Gaddis viktighet som en florentinsk kunstner:
Taddeo Gaddi fikk fire sønner, tre av dem er kjente kunstnere: Giovanni Gaddi, Agnolo Gaddi og Niccolò Gaddi. Der er ikke noe som tyder på at hans fjerde sønn, Zanobi, var en seriøs kunstner.
Andrej Rudnitskij
Andrej Rudnitskij (født 12. november 1979) er en russisk sprinter, som fokuserer på 400 meter. Rudnitskij vant sølvmedalje på 4 x 400 meter stafett under VM innendørs i 2004, sammen med lagkameratene Dmitrij Forshev, Boris Gorban og Aleksandr Usov. Han har en personlig rekord på 400 meter på tiden 45.76 sekunder, fra august 2003 i Tula, Russland. Rudnitskij testet i 2008 positivt på carphedon, og ble utestengt til 16. oktober 2010.
Prosessforutsetning
Prosessforutsetningene er et sett med vilkår som må være oppfylt for at man skal kunne reise sak for domstolene. Prosessforutsetninger kalles også søksmålsbetingelser.
Det skilles mellom absolutte og relative prosessforutsetninger. De absolutte prosessforutsetningene skal retten ta hensyn til av eget tiltak, dvs. at saken uansett ikke kan fremmes dersom en slik finnes å foreligge. De relative prosessforutsetningene derimot skal retten kun ta hensyn til dersom det påberopes av en av partene. Som utgangspunkt vil prosessforutsetningen være absolutt, slik at det kreves særskilt grunnlag for å hevde at den er relativ. Innenfor straffeprosessen vil alle prosessforutsetningene være absolutte.
Kaori Ekuni
Kaori Ekuni (江國 香織 Ekuni Kaori, født 21. mars 1964) er en japansk forfatter. Hun ble født i Setagaya i Tokyo.
Bulletinen
Bulletinen var en av de illegale avisene som ble utgitt under den tyske okkupasjonen av Norge under andre verdenskrig.
Avisen kom med første utgave høsten 1940, og var i utgangspunktet en navnløs trykksak. Først mot slutten av krigen fikk den navnet Bulletinen. Den kom med i alt 150 utgaver før frigjøringen.
Avisen ble startet da man begynte å organisere det som senere skulle bli hjemmefrontens ledelse, og var ment som en informasjonbulletin rettet til ulike motstandssentre, illegale aviser og illegale grupper som etter hvert ble dannet.
Mange kjente pressefolk var involvert i utgivelsen: Chr. A. R. Christensen som senere ble redaktør av VG, Olav Larssen som senere ble redaktør i Arbeiderbladet, Olaf Solumsmoen som senere ble sjef for Arbeidernes Pressekontor og Sigurd Evensmo, forfatter og journalist. På et senere tidspunkt sto Jan Jansen og Tore Gjelsvik som var sekretær i Koordinasjonskomiteen (KK) for utgivelsene i en periode. Avisen ble distribuert av Alf Sanengen etter at Gjelsvik ble sekretær i Koordinasjonskomiteen.
Mot slutten av krigen kom avisen under navnet Bulletinen som Hjemmefront-ledelsens talerør.
Tvisteloven
Lov om mekling og rettergang i sivile tvister (tvisteloven) av 17. juni 2005 gir regler om rettergangsmåten i sivile saker (tvistemål). Loven erstattet tvistemålsloven fra 1915 og trådte i kraft 1. januar 2008.
Loven vektlegger en mer effektiv rettsprosess i domstolene og den har blant annet egne bestemmelser om saksbehandlingen av krav under kr. 125 000, såkalt småkravsprosess. Målet er at omfanget av og kostnadene med prosessen skal tilpasses verdien av tvistegjenstanden. Andre viktige hensyn er at prosessen skal være effektiv slik at partene raskt kan få en avgjørelse av saken og at dommeren i større grad enn før skal ha en aktiv styring i saksforberedelsene.
Loven bygger på en utredning fra Tvistelovutvalget (NOU 2001:32) som ble ledet av høyesterettsjustitiarius Tore Schei.
Kyra Kyrklund
Kyra Maria Christine Kyrklund (født 30. november 1951 i Helsingfors), en finsk rytter, som har fått en strålende karriere. Hun er finlandssvensk og bor sammen med sin trener som også er hennes ektemann. Ektemannen hennes heter Richard White. De bor i Storbritannia i Surrey hvor de har eget treningssenter.
Historie
Hun begynte å konkurrere i 1967 med en lånt hest som het Dragon i nordisk konkurranse i sprangridning i Lahtis. To år senere fikk hun sin egen hest, Kasper, som hun fortsatte å konkurrere med i juniorklasse. Hun lyktes i dressurridning, sprangridning og terrengridning.
I 1972 dro hun til Sverige, til Strömsholm, som var et nasjonalt ridesenter, og studerte ridning. Hun ble der i over to år. Da hun kom tilbake til Finland begynte hun å jobbe med spranghester, men gikk over til skolerytter. Hun grunnla sitt eget firma, Helsingin kilpatalli (Helsingfors konkurransestall), som hun ledet 1976-1991. I 1991 dro hun til Flyinge hestesenter i Sverige der hun ble hovedlærer i dressur.
I 1998 dro hun til Storbritannia, til Vest-Sussex for å lede et eget treningssenter.
Litt om trening
Walter Christensen, Herbert Rehbein og ektemannen Richard White har vært hennes trenere. Kyrklund har selv også trent Matador11, Edinburg og Maester i tillegg til at hun er internasjonalt kjent som rideskoletrener, som drar rundt i verden med denne jobben.
Karriere i konkurranse
Kyrklunds mest kjente hest var den svarte hingsten Matador 11, som brakte henne opp mot verdenstoppen. Kyrklund fikk VM-sølv i 1990. Med en ny hest nådde hun femteplass i olympiske leker.
Idag
Kyra Kyrklund sin nåværende konkurransehest er halvblodshesten Max (f. 1995), som er etterkommeren til Master. Hun red i dressur i VM-konkurransene i Aachen med Max, hun kom på 7.- og 18.-plass, i 2006. Under de olympiske leker i Beijing ble hun nr. 8.
Kyrklund holdt en clinic under Arctic Equestrian Games på Brunstad Conference Center 28. januar 2009. Hun er nå trener for det svenske landslaget.
Rui Barreto
Rui Barreto (født 1552 i Mora nær Évora i Portugal, drept 1611 til sjøs av pirater utenfor Fujian i Kina) var katolsk misjonær tilhørende jesuittordenen. Han reiste med skuta  Chagas til India den 4. april 1579, og virket i mange år i India og fra 1594 i Japan (i Nagasaki fra 1597). Han kom til Macao i 1610. På vei tilbake til Japan ble han drept av sjørøvere.
Fiolettbrunt jordfly
Fiolettbrunt jordfly (Euxoa recussa) er en sommerfugl som tilhører familien nattfly (Noctuidae). Den er funnet spredt nord til Nord-Trøndelag i Norge.
Utseende
Et middelsstort (vingespenn 32 – 40 mm), mørkt gråbrunt nattfly, vingene kan ha et fiolettaktig skjær. Arten kjennes lettest på at det er tre mørke flekker på rad langs forvingens framkant – svarte flekker mellom indre mellomlinje og ringmerket og mellom ringmerket og nyremerket, og en svartbrun flekk utenfor nyremerket. Nyre- og ringmerkene er bare tydelig avgrensede fra de mørke flekkene, ikke fra resten av vingen. Mellomlinjene er doble og mørke, men gjerne mer eller mindre utydelige. Bakvingen er gråhvit med grå årer, grå langs ytterkanten.
Levevis
Larvene lever nede i bakken på røttene av ulike gras (Poaceae). De voksne sommerfuglene flyr om natten fra slutten av juli til september.
Utbredelse
Arten er utbredt i den palearktiske sone, fra Vest-Europa østover til Amur. I Norge forerkommer den nord til Nord-Trøndelag, men er sjelden på Vestlandet.
Santiago de Cuba
Santiago de Cuba er hovedstad i Santiago de Cuba-provinsen i den østlige delen av Cuba. Santiago de Cuba ligger sørøst på øya. Santiago de Cuba har lenge vært den nest viktigste av byene i Cuba, etter dagens hovedstad, Havanna.
Historie
Santiago de Cuba ble grunnlagt av den spanske erobreren Diego Velázquez de Cuéllar den 28. juni 1514. I 1516 ble bosetningen ødelagt av brann, men ble bygget opp igjen med det samme. Dette var starten på ekspedisjonene ledet av Juan de Grijalba og Hernán Cortés til kysten av Mexico i 1518, og i 1538 av Hernando de Sotos ekspedisjon til Florida. Den første katedralen ble bygget i byen i 1528. Fra 1522 til 1589 var Santiago hovedstad for den spanske kolonien på øya.
Byen ble plyndret av franske styrker i 1553.
I 1607 ble Havanna offisielt erklært som ny hovedstad og tok dermed fullt over for Santiago de Cuba.
Santiago de Cuba ble igjen plyndret i 1662. Denne gang av britiske styrker.
Den 12. juni 1766 ble byen nesten ødelagt av et voldsomt jordskjelv.
Byen fikk stor tilstrømning av franske innvandrere i det 18. århundre og tidlig i det 19. århundre. Noen kom via Haiti. Sammen med den spanske og den afrikanske kulturen, ble byen multikulturell.
Den cubanske forfatteren José Martí er gravlagt i Cementerio Santa Efigenia.
I 1953 begynte den cubanske revolusjon med et militært angrep på Moncada-kasernen av en gruppe unge revolusjonære under ledelse av Fidel Castro. Det endte i et stort blodbad, og de av opprørerne som ikke mistet livet ble sendt i fengsel. Under rettssaken forsvarte den unge advokaten Fidel Castro seg selv med ordene «Historien vil frikjenne meg». Han ble satt fri i 1955 og reiste til Mexico. Der traff han Ernesto Guevara som skulle bli en viktig brikke sammen med Fidel Castro i revolusjonen den 1. januar 1959.
Inntil endringene av provinsgrensene i 1976 var Santiago de Cuba hovedstad i Cubas østligste provins Oriente. Provinsen Oriente ble i 1976 erstattet av provinsene Holguín, Las Tunas, Guantánamo, Granma og Santiago de Cuba.
Fylkesvei 44 (Oppland)
Fylkesvei 44 i Oppland gikk mellom Hennung og Brandbu i Gran. Veien var 9,9 km lang.
2019 ble veien erstattet av fylkesvei 2316 og fylkesvei 2318.
Birger Nymo
Birger Randulf Nymo (født 27. mai 1950 i Skånland) er en norsk politiker.
Han er partileder i Samefolkets parti.
Nymo var Sametingsrepresentant i periodene 1997-2001 og 2001-2005, for Sør-Norge valgkrets. Han representerte da Norske Samers Riksforbund.
Aronsløkka
Aronsløkka er en del av bydelen Åssiden i Drammen, og har navn etter Aron Olsens løkke, tidligere husmannsplass til Berskog gård. Denne løkka lå der hvor parkeringsplassen til Drammen Skisenter ligger i dag. Denne delen av Åssiden ligger i solsiden i åsen nord for Drammen Travbane og her finner du bl.a Aronsløkka skole (barneskole), Aronsløkka barnehage og Drammen Skisenter (Aronsløypa).
Cabaret Intime
Cabaret Intime er et understyre i Juristforeningen ved Det juridiske fakultet på Universitetet i Oslo og ble stiftet i 1949 som jusstudentenes kulturelle alibi.
I sine ungdomsår var Cabaret Intime preget av den franske cabarettradisjon. Nå har Cabaret funnet sin plass i grenselandet mellom cabaret og revy. Forestillingens ramme bygger på revyens regler, men har også en rekke innslag av både sang og dans. Cabaret Intime setter opp en cabaret/revy hver vår. I tillegg til dette arrangerer Cabaret Intime fester og andre arrangementer med et kulturelt tilsnitt.
Göta kanal
Göta kanal er en kanal i sørlige Sverige. Kanalen er 190,5 km lang, derav er 87,3 km menneskeskapt. Sammen med Trollhätte kanal og Göta älv danner kanalen en sammenhengende vannforbindelse tvers igjennom Sverige. Den har også forbindelse til Kinda kanal ved innsjøen Roxen. Kanalen har 58 sluser, hvorav 21 er mellom Vänern og Vättern.
Kanalen ble planlagt som en måte å slippe unna Øresundstollen på, ved å omgå Øresund. Kanalen åpnet i 1832, men fikk aldri noen stor økonomisk innvirkning, siden jernbanen kom litt senere. Men den har blitt en populær turistattraksjon.
Tettsteder og byer langs Göta kanal
Fra Mem ved Østersjøen til Sjötorp ved Vanern.
London Zoo
ZSL London Zoo er en zoologisk hage som ligger i Regent's Park i London. Den åpnet 27. april 1828, som verdens første vitenskapelige dyrehage. Grunnleggeren var Sir Stamford Raffles, som også grunnla byen Singapore. London Zoo eies og driftes av Zoological Society of London. Opprinnelig var den zoologiske samlingen tenkt brukt for vitenskapelige formål, og opprinnelig inkluderte samlingen av dyr arabisk oryx, orangutang, stor kudu og den nå utdødde hesteslektningen quagga.
Dyreparken ble åpnet for publikum i 1847. En ung vitenskapsmann som tilbrakte mye tid der, var Charles Darwin. Han fikk trolig inspirasjon til enkelte av sine teorier fra sine mange studier i primat-avdelingen. I 1902 foreslo Sir Peter Chalmers Mitchell at dyrene kunne flyttes ut i bur og ikke trengte å stå inne, etter inspirasjon av Hamburg Zoo. Mitchell grunnla også Whipsnade Wild Animal Park i 1931, hvor alle dyrene gikk ute. Den er i dag synonym med ZSL Whipsnade Zoo og eies av samme organisasjon.
På 1980-tallet opplevde dyrehagen dårligere tider på grunn av publikumssvikt, samt kritikk av den beskjedne plassen dyrene har. Kritikken har blitt besvart ved å konvertere bur til åpnere innhegninger med bedre plass for dyrene. Dyrehagen deltar i en rekke konserveringsprogrammer, og har inntatt en viktig rolle innen arbeidet med truede dyrearter. London Zoo deltar i avlsprogram for mer enn 130 arter.
I parken står en statue av Guy the Gorilla. I reptilhuset (The Reptile House) har de filmet en scene i filmen Harry Potter og de vises stein.
Mainland (Shetland)
Mainland (norrønt: Megenland («Fastland»); skotsk-gælisk: Mòr-thìr) er er hovedøya i den skotske øygruppen Shetland med et areal på 971 km². På øya ligger Shetlands eneste burgh, Lerwick. I tillegg er øya Shetlands senter for ferge- og flyforbindelser. Øya er Shetlands største og den tredje største skotske øya etter Lewis og Skye. Den har en befolkning på 18 765 innbyggere i henhold til folketelling for 2011. Det er en liten økning fra 17 550 innbyggere i 2001.
Geografi
Den har et areal på 970 km2, noe som gjør den til den fjerde største skotske øya og den femte største av de britiske øyer etter Storbritannia, Irland, Lewis og Harris og Skye. Mainland er den nest mest folkerike av de skotske øyene (bare overgått av Lewis og Harris).
Mainland kan grovt inndeles i fire deler:
Karl Einar Henriksen
Karl Einar Henriksen (født 1964 på Bleik) er en norsk funksjonshemmet langrennsutøver. Han representerer IL Trysilgutten, og konkurrerer i klassen LW11.
Fylkesvei 45 (Oppland)
Fylkesvei 45 i Oppland gikk mellom Bleiken stasjon og Skari i Gran. Veien var 3,2 km lang.
2019 ble veien del av fylkesvei 2316.
Jump In!
Jump In! er den 69. filmen produsert av The Walt Disney Company. Filmen hadde premiere i 2007. Filmen handler om en gutt, Izzy Daniels, som vil gå i sin fars fotspor ved å bli mester i boksing, og vinne Golden Glove. Han blir hindret i sin plan når han blir utfordret til å bli med i en hoppetaukonkurranse i stedet. Izzy oppdager en skjult side ved seg selv. Filmen er tatt opp i 2006 i Toronto, Canada.
Handling
Isadore "Izzy" Daniels er en kjent bokser i Brooklyn, i håp om å vinne "Golden Gloves" slik som hans far og trener Kenneth tidligere gjorde. Izzy vinner en kamp mot Rodney, en klassekamerat og nabolagets største mobber. Izzys nabo, Mary Thomas, en nederlandsk spiller på et lag som heter Joy Jumpers. Selv om de ofte krangler, forstår vennene deres at de er forelsket i hverandre.
DCOM Extra
Det ble laget tre korte videoer for Jump In! med en liten titt bak scenen som ble vist i reklamen på Disney Channel med DCOM Extra (Disney Channel Original Movie Extra). De hadde bestemt at de skulle dubbe dem til norsk for og gjøre dem vennlige for små barn som ikke kan lese.